Hier is die beste munisipaliteite in die landMosselbaai (Foto: VisitMosselBay.co.za) Die DA-beheerde stadsraad van Mosselbaai in die Wes-Kaap is deur die jaarlikse peiling van Good Governance Africa aangewys as die bes bestuurde munisipaliteit in die land. Die tweede plek is ingeneem deur die ANC-beheerde Senqu-munisipaliteit op Lady Grey in die Oos-Kaap met die DA-beheerde Swartland-munisipaliteit in Malmesbury derde. Die Wes-Kaap en die DA loop trouens breëbors, want nie minder nie as twaalf van die voorste twintig munisipaliteite in die land is in dié provinsie en dertien van die voorste twintig word deur die DA beheer. Só lyk die top-20 munisipaliteite in die land: 1. Mosselbaai-munisipaliteit, Mosselbaai, Wes-Kaap (DA) 2. Senqu-munisipaliteit, Lady Grey, Oos-Kaap (ANC) 3. Swartland-munisipaliteit, Malmesbury, Wes-Kaap (DA) 4. Sol Plaatje-munisipaliteit, Kimberley, Noord-Kaap (ANC) 5. Groter Kokstad-munisipaliteit, KwaZulu-Natal (ANC) 6. Midvaal-munisipaliteit, Meyerton, Gauteng (DA) 7. Khai-Ma-munisipaliteit, Pofadder, Noord-Kaap (ANC) 8. Bergrivier-munisipaliteit, Piketberg, Wes-Kaap (DA) 9. Kaap Agulhas-munisipaliteit, Bredasdorp. Wes-Kaap (DA) 10. Prins Albert-munisipaliteit, Wes-Kaap (DA en KGP) 11. Swellendam-munisipaliteit, Wes-Kaap (DA) 12. Cederberg-munisipaliteit, Citrusdal, Wes-Kaap (DA) 13. Matzikama-munisipaliteit, Vredendal, Wes-Kaap (DA) 14. Overstrand-munisipaliteit, Hermanus, Wes-Kaap (DA) 15. Witzenberg-munisipaliteit, Ceres, Wes-Kaap (DA) 16. Koukamma-munisipaliteit, Kareedouw, Oos-Kaap (ANC) 17. Hantam-munisipaliteit, Calvinia, Noord-Kaap (ANC) 18. Nama-Khoi-munisipaliteit, Springbok, Noord-Kaap (ANC en KR) 19. Hessequa-munisipaliteit, Riversdal, Wes-Kaap (DA en VF Plus) 20. Langeberg-munisipaliteit, Robertson, Wes-Kaap (DA). Van die land se agt metrorade het die DA-beheerde Kaapstad die beste gevaar. Die drie meetsnoere wat vir die gradering in ag geneem word, is skoon administrasie, goeie dienslewering en ekonomiese ontwikkeling.